kardosdrur/scandi-wiki huggingface dataset:
Felix, greve af Monpezat

Hans Excellence Felix, greve af Monpezat (Felix Henrik Valdemar Christian greve af Monpezat) (født 22. juli 2002) er den næstældste søn af Prins Joachim og Grevinde Alexandra. Grev Felix er nummer 8 i arvefølgen til den danske trone og nr. 327 i arvefølgen til den britiske trone (pr. 1/1-2011). Til og med udgangen af 2022 var han tillige prins til Danmark.

Fødsel, dåb og konfirmation 
Prins Felix er døbt den 4. oktober 2002 i Møgeltønder Kirke af dr.phil., kongelig konfessionarius Christian Thodberg. Ved dåben blev musikstykket Dåbens Pagt, komponeret af Frederik Magle og tilegnet prins Felix, uropført som postludium.. Hans faddere var: Christian Ahlefeldt-Laurvig, Oscar Davidsen Siesby, Damian Sibley, Martina Bent og Annick Boel.

Lørdag d. 1. april 2017 kl. 11.00 blev Prins Felix konfirmeret i Fredensborg Slotskirke.

Uddannelse 
Prins Felix gik på Krebs' Skole i København, som han startede på i 2008. Han afsluttede 9. klasse i juni 2018.

Han startede på gymnasiet Gammel Hellerup Gymnasium i august 2018. Han blev student i juni 2021.

I august 2022 starter prinsen på uddannelsen International Shipping & Trade på Copenhagen Business School.

Pris Felix skiftede i oktober 2023 studieretning til Business Administration and Service Management, også på CBS.

Privatliv 

Grev Felix har sammen med sin bror Grev Nikolai haft deres egen fond siden 2010, Nikolai og Felix Fonden, der uddeler legater. Fonden hed tidligere Prins Joachims og Prinsesse Alexandras Fond.

Første gang prins Felix forestod præmieoverrækkelser var ved EM i 7-mandsrugby i Odense d. 7.-8. juli 2012, hvor han sammen med sin bror Nikolai overrakte en del af weekendens præmier.

Titler og prædikater 
22. juli 2002 - 30. april 2008: Hans Højhed Prins Felix til Danmark
30. april 2008 - 31. december 2022: Hans Højhed Prins Felix til Danmark, greve af Monpezat
1. januar 2023 - nu: Hans Excellence Felix, greve af Monpezat

Greve af Monpezat 
Det blev den 30. april 2008 offentliggjort fra Kongehuset at "... Hendes Majestæt Dronningen har besluttet, at Hans Kongelige Højhed Kronprinsen samt Hans Kongelige Højhed Prins Joachim tillægges titel af greve af Monpezat. Hendes Kongelige Højhed Kronprinsesse Mary samt Hendes Kongelige Højhed Prinsesse Marie vil som følge heraf føre titlen grevinde af Monpezat.

Titlen føres endvidere af efterkommere født i lovligt ægteskab i overensstemmelse med de almindelige regler, der gælder herom, hvilket vil sige, at titlen greve af Monpezat videreføres af mandlige descendenter, medens kvindelige descendenter fører titlen komtesse af Monpezat. ..." 

Derfor er Prinsens titel herefter: Hans Højhed Prins Felix, greve af Monpezat.

28. september 2022 besluttede Dronning Margrethe 2. at Prins Felix, i lighed med sine tre søskende, fra og med 1. januar 2023 fratages titlen prins og derfor fremover skal tituleres "Felix, greve af Monpezat".

Anetavle

Fodnoter

Eksterne henvisninger 

 H.H. Prins Felix (Kongehuset.dk) 

Prinser fra Danmark
Huset Glücksburg
Personer fra København
Danskere i 2000-tallet
Personer i Kraks Blå Bog
Studenter fra Gammel Hellerup Gymnasium
Grever af Monpezat
Hedensted Kommune

Hedensted Kommune er navnet på en kommune i det sydøstlige Jylland, der opstod ved Kommunalreformen i 2007.

Nuværende borgmester er Ole Vind fra Venstre, der har siddet fra 1. januar 2022. Ved konstitueringen fortsatte den hidtidige viceborgmester, Hans Kristian Skibby (MF), dengang Dansk Folkeparti (fra 22. februar 2022 løsgænger) som viceborgmester.

Hedensted Kommune opstod ved sammenlægningen i 2007 af følgende:
 Hedensted Kommune (1970-2006)
 Juelsminde Kommune
 Tørring-Uldum Kommune (m. undtagelse af Grejs Sogn, som stemte sig til Vejle Kommune d. 19. april 2005)

Som formand for sammenlægningsudvalget og dermed som kommende borgmester, blev valgt Jørn Juhl Nielsen fra
Socialdemokratiet. Som 1. næstformand blev
Erik Kvist fra Dansk Folkeparti valgt, og Erik Vinther fra Venstre blev 2. næstformand.

Hedensted Kommune er en del af Region Midtjylland.

Byer i kommunen 

Byen Løsning regnes i dag som en del af det sammenhængende byområde Hedensted.

Politik

Mandatfordeling

Nuværende byråd

Byråd 2018-2022

Liste over borgmestre

Hedenstederne 
Hedensted Kommunes har i 2013 iværksat en kampagne under navnet "Hedenstederne", der skal markedsføre de 29 lokalområder, der ligger i kommunen mellem Horsens og Vejle for at tiltrække flere borgere og mere erhverv til området. Kommunen har, som en del af kampagnen, oprettet et korps af borgere, der tager imod tilflyttere i visse byer.

Noter 

statistikbanken.dk Danmarks Statistik

Kommuner i Region Midtjylland
Bourgogne

Bourgogne (på dansk Burgund) var en fransk region til 1. januar 2016, hvor den blev slået sammen med Franche-Comté for at danne den nye region Bourgogne-Franche-Comté.

Området ligger i Midtfrankrig og dækker 31.741 kvadratkilometer og har omkring 1,6 millioner indbyggere. Hovedbyen er Dijon, og naboregionerne er Franche-Comté mod øst, Champagne-Ardenne og Île-de-France mod nord, Centre mod vest og Auvergne og Rhône-Alpes mod syd.

Bourgogne er et udpræget landbrugsområde med nogle af verdens fineste vinmarker i Côte-d'Or (Côte de Nuits og Côte de Beaune). Hertil kommer kvægdrift, hvor især Charolais-racen er udbredt.

Området gennemkrydses af motorveje fra Sydfrankrig til Paris og Tyskland samt højhastighedstog fra Lyon til Paris. Der findes omkring 1.000 kilometer vandveje med en bemærkelsesværdig tunnel i et vandskel: Bourgogne-kanalen, der forbinder de to floder Yonne og Saône og tidligere muliggjorde transport ad vandvejen fra Côte-d'Or til Paris.

Klima

Se også 
 Burgund

Eksterne henvisninger 

 
Bourgogne-Franche-Comté
Frankrigs tidligere provinser
Frankrigs tidligere regioner
Yonne

Yonne har flere betydninger:

 Yonne (flod) – en fransk flod.
 Yonne  (departement) – et fransk departement
Skanderborg Kommune

Skanderborg Kommune er navnet på den kommune, der opstod ved sammenlægning af 
 Galten Kommune, 
 Hørning Kommune, 
 Ry Kommune, 
 Skanderborg Kommune (1970-2006) 
 dele af Voerladegård Sogn i Brædstrup Kommune
som del af Strukturreformen i 2007.

Skanderborg Kommune er en del af Region Midtjylland.
Venstremanden Jens Grønlund, borgmester i Galten Kommune blev ved kommunalvalget 2005 valgt som formand for sammenlægningsudvalget og dermed borgmester i den nuværende Skanderborg Kommune.

Geografi 
Danmarks højeste naturlige terrænpunkt, Møllehøj, 170,86 moh, samt Ejer Bavnehøj, 170,35 moh, befinder sig i den sydligste del af kommunen, sydvest for Skanderborg by, med Yding Skovhøj mod vest i Horsens Kommune.
Himmelbjerget ligger i kommunens vestlige del.

Byer

Politik

Mandatfordeling

Nuværende byråd

Byrådet 2018-2022

Liste over borgmestre

Sogne i Skanderborg Kommune 
Medlemmer af Folkekirken (indbyggere) pr. 1. juli 2010

Referencer 

 statistikbanken.dk Danmarks Statistik

Se også 
 Kategorien Byer i Skanderborg Kommune

Kommuner i Region Midtjylland
 

eo:Skanderborg
fr:Skanderborg
it:Skanderborg
pt:Skanderborg
Ammonit

Ammoniter er en gruppe af uddøde blæksprutter, der levede fra midten af Palæozoikum til kridttiden. Dyrene havde skaller, der kan findes som forsteninger. Ammonitter tilhører Ammonoidea og har mindet om de nulevende nautiler i dag. De nærmeste slægtninge er dog Coleoidea, der er de nøgne blæksprutter.

Da mange af ammonitterne ligner små vædderhorn, kaldte man dem i oldtiden for Amons horn. I Middelalderen blev ammonitfossiler forsynet med slangehoveder, da man mente at de var slanger som Syndfloden havde forstenet.

Ammonitter levede i de frie vandmasser og var kosmopolitter. De havde også en hurtig evolutionær udvikling. Derfor kan deres fossiler bruges til at korrelere klippeformationer over hele verden til en relativ datering. Ammonitter opstod i Devon og de var tæt på at uddø mange gange. Ved K/Pg-grænsen uddøde de sammen med adskillige andre organismer. Af uforklarlige grunde overlevede nautilerne.

Eksterne kilder/henvisninger 

 arktiskebilleder.dk 
  Taxonomicon – Subclass †Ammonoidea

Uddøde dyr
Blæksprutter
Mesozoikum
Palæozoikum
Syrechlorid

Syrechlorid fås formelt fra en syre ved at bytte en OH-gruppe ud med en Cl-gruppe. Hvis betegnelsen bruges uden specifikation af syren er den oprindelige syre som regel en carboxylsyre. I så fald er der tale om en funktionel gruppe i organisk kemi, der består af en carbonylgruppe, der er bundet til et C-atom og et Cl-atom. Syrechloridgruppen er et syrederivat. Betegnelsen bruges også om stoffer, der indeholder syredhloridfunktionaliteten. Da myresyrechlorid ikke eksisterer er det simpleste syrechlorid er acetylchlorid:

Reaktioner 

Syrechlorider dannes som regel ud fra syren og et uorganisk syrechlorid, eksempelvis phosphoxychlorid:

Syre + phosphoxychlorid → syrechlorid + phosphorsyre
3*RCOOH + POCl3 → 3*RCOCl + H3PO4

Syrechlorider er meget reaktive på grund af den store induktive effekt, den dårlige resonansstabilisering og chloridionens gode leaving group-egenskaber. Den bruges ofte til at lave andre syrederivater med:

Syrechlorid + 2* amin → amid + ammoniumsalt:
 +  + →  + R²R3NH2Cl

Syrechlorid + alkohol → ester + HCl
RCOCl + R'OH → RCOOR' + HCl

Syrechlorid + carboxylsyre → syreanhydrid + HCl

Desuden bruges de til at lave ketoner med metalorganiske reagenser. Normalt ville de dannede ketoner reagere videre med det metalorganiske reagens, men fordi syrechloridet er så reaktivt kan man bruge et så ureaktivt metalorganisk reagens at reaktionen kan stoppes:

Syrechlorid + kadmiumreagens → keton
RCOCl + R'CdCl → RCOR' + CdCl2

Syrechlorider kan med moderate baser, eksempelvis triethylamin, danne ketener

Nomenklatur (navngivning) 

Syrechlorider navngives ud fra den tilsvarende syre eller syrerest, med "-chlorid" føjet til navnet, eksempelvis myresyrechlorid (HCOCl) fra myresyre(HCOOH), eddikesyrechlorid eller acetylchlorid (CH3COCl) fra eddikesyre(CH3COOH) eller fra acetyl (CH3CO-).

Syrederivater
Skakstormester

Titlen International stormester i skak eller blot stormester er den højeste rang, en person kan opnå i skak. Den blev første gang uddelt i 1914 af den russiske tsar Nikolaj 2. til de fem spillere, som nåede finalen i turneringen i Sankt Petersborg, der var økonomisk støttet af tsaren. De 5 spillere var Emanuel Lasker, José Raúl Capablanca, Alexander Aljechin, Siegbert Tarrasch og Frank Marshall. 

I 1950 overtog og formaliserede den internationale skakorganisation FIDE uddelingen af titlen. Titlen tildeles skakspillere, der har:

 Opnået et særdeles godt resultat i en verdensmesterskabsturnering eller skakolympiade,
 eller opnået 3 såkaldte stormesternormer i internationale skakturneringer, og på et tidspunkt haft en skakrating på mindst 2500.

En stormesternorm fås ved et opnå et godt resultat i en international turnering med deltagelse af andre stormestre og andre skaktitelholdere. Der er meget præcise regler for hvilke krav en turnering skal opfylde for at give mulighed for normer, og hvilken score man skal opnå – afhængigt af modstandernes styrke – for at opnå en norm.

Skakstormestre omtales med et GM (eng. Grand Master) foran navnet fx GM Bobby Fischer. Et IM foran navnet indikerer den mindre fornemme titel som International skakmester.

Se også 
 Danske skakstormestre
 Betydende skakstormestre

Eksterne kilder/henvisninger 
 Fédération Internationale des Échecs (FIDE)

Stormester
Ulla Pia

Ulla Pia Berndorf Nielsen (født 17. februar 1945 i København, død 22. august 2020 i Gammel Holte) var en dansk sangerinde, kendt som Ulla Pia.

Karriere 
Hun debuterede i meget ung alder med jazz- og slagersang, optrådte med en række af de store danske orkesterledere som Ib Renard, Harry Felbert, Arne Lamberth og Otto Francker.

Hun deltog i Dansk Melodi Grand Prix 1966, som hun til sin store overraskelse vandt med nummeret "Stop mens legen er go'". Sangen blev blot nummer 14 ud af 18 i det internationale grand prix, men gav hende et stort nationalt gennembrud. Herefter fulgte en række større og mindre hits, især lanceret i radioen på DR's Dansktoppen og i tv i Pladeparade, hvor Otto Leisner var særligt begejstret for hende. Blandt hendes største hits var "Flower power tøj", "Bade med og uden" og "Karina". Sidstnævnte var en dansk udgave af sangen "Candida", som med tekst af Keld Heick blev skrevet om Ulla Pias datter Karina. Det blev også til et par filmroller. Desuden turnerede hun et halvt år i slutningen af 1960’erne med Dirch Passer, og nogle år senere med Jørgen Fritzes modeshow. 

Ulla Pia blev uden større held forsøgt lanceret på det tyske plademarked under navnet Ulla Björn, blandt andet med pladen "Eine Rose mach noch keinen Kavalier" i 1967.

I slutfasen af den gamle Dansktops storhedstid trak Ulla Pia sig gradvist tilbage, og efter en sygdomsperiode i 1979 optrådte hun kun sporadisk. Men EMI tildelte hende en æresguldplade, og en upubliceret selvbiografi Frihed er det bedste guld blev skrevet i 1995. En lang række af Ulla Pias indspilninger er udkommet på cd i de senere år, og gruppen Sweethearts har optrådt med flere af hendes sange.

Privatliv 

Ulla Pia var enebarn i en arbejderfamilie, der boede på Islands Brygge i København, og hun boede selv på Islands Brygge størstedelen af sit liv. Som barn var hun meget plaget af astma, hvilket efter hendes egen mening var med til at gøre hende tidligt voksen. Samtidig var hun meget teaterinteresseret og spillede tidligt børneteater.

Hun blev i 1963 gift med guitaristen Ole Berndorff, men parret blev skilt i 1968, og hun blev ikke siden gift. Hun fik datteren Karina med journalisten Vagn Nielsen i 1970.

Ulla Pia flyttede i slutningen af sit liv på et plejehjem i Gammel Holte. Ulla Pia døde den 22. august 2020 efter en alvorlig kræftsygdom. Hun led af kræft i ryggen.

Film 
 Ullabella (1961)
 Far til fire med fuld musik (1961)
 Peters landlov (1963)
 Den gale dansker (1969)

Referencer

Eksterne henvisninger 
 
 

Personer fra København
Vindere af Dansk Melodi Grand Prix
Deltagere ved Eurovision Song Contest 1966
Danmarks Eurovision Song Contest-deltagere
Sangere fra Danmark
Personer døde af kræft
Deltagere ved Dansk Melodi Grand Prix 1966
Mandala

Mandala (sanskrit: मण्डल kreds) er en symmetrisk figur ofte i blomst-, kors- eller hjulform.

Den er et af de ældste religiøse symboler, kendt allerede fra palæolitisk tid. Mandalaen er kendt hos pueblo-indianerne og i hinduismen og den tibetanske buddhisme (de fem dhyanibuddhaer).

Den findes tegnet i sand og malet. Fx med Kristus i cirklens midte og med de fire evangelister eller deres symboler i de fire kardinalpunkter.

Mandalaer bruges almindeligvis af hinduistiske og buddhistiske munke og i tantrisk yoga til meditation.

Se også 

 Dybdepsykologi 
 Kunst 
 Symbol

Eksterne henvisninger 
 

Symboler
Grevinde af Frederiksborg

Titlen Grevinde af Frederiksborg er en personlig adelstitel, som Dronning Margrethe den 16. april 2005 tildelte sin tidligere svigerdatter, Grevinde Alexandra.

Titlen er placeret i Rangfølgens klasse I nr. 1 med dertil hørende prædikat af Excellence.

Titler i Rangfølgens klasse 1
PepsiCo

PepsiCo, Inc. er et amerikansk multinationalt selskab som producerer fødevarer, snacks og drikkevarer, med hovedsæde i landsbyen Purchase i Harrison. PepsiCos forretning omfatter alle aspekter af mad- og drikkevaremarkedet. PepsiCo blev dannet i 1965 ved fusion af Pepsi-Cola Company og Frito-Lay, Inc. PepsiCo har siden udvidet fra Pepsi Cola som selskabet er opkaldt efter til et stort diversificeret udvalg af fødevare- og drikkevaremærker. De største og seneste opkøb var Tropicana Products i 1998 og Quaker Oats Company i 2001, hvilket tilføjede Gatorade-varemærket til Pepsi-porteføljen.

Per januar 2021 besidder virksomheden 23 mærker, der har over 1 milliard dollar i årligt salg. Pepsico har aktiviteter over hele verden, og dets produkter blev distribueret i mere end 200 lande, hvilket resulterede i en årlig nettoomsætning på over 70 milliarder dollar. Baseret på nettoomsætning, fortjeneste og markedsværdi er PepsiCo er den næststørste fødevare- og drikkevarevirksomhed i verden, efter Nestlé. PepsiCos flagskibsprodukt Pepsi Cola har i generationer været involveret i en rivalisering med Coca-Cola. På trods af at Coca-Cola har større salg end Pepsi Cola i USA, er PepsiCo på det nordamerikanske marked den største fødevare- og drikkevarevirksomhed målt på nettoomsætning. Ramon Laguarta har været administrerende direktør i PepsiCo siden 2018. Virksomhedens distribution og aftapning af drikkevarer udføres af PepsiCo samt af licenserede aftappere i visse regioner.

Pepsi er gentagne gange blevet kritiseret af miljøforkæmpere for negative miljøpåvirkninger fra landbruget i sin forsyningskæde og operationer såsom palmeolie-relateret skovrydning og brug af pesticider, brugen af vandresurser og de negative virkninger af emballage. Pepsis emballage har konsekvent været en af de største kilder til global plastforurening. Tilsvarende har folkesundhedsforkæmpere kritiseret Pepsi, sammen med andre populære snack- og drikkeproducenter, for dets produktlinjer med højt kalorieindhold og dårlig ernæringsværdi. Som svar har PepsiCo fremsat offentlige kommentarer om deres engagement for at minimere deres påvirkning, men har ikke offentliggjort oplysninger, der dokumenterer fremskridt på hovedparten af områderne.

Produkter og mærker 

PepsiCos produkter bestod i 2015 (baseret på verdensomspænende nettofortjenste) af 53 procent fødevarer og 47 procent drikkevarer. På verdensplan omfatter selskabets produktlinjer flere hundrede varemærker som i 2009 var anslået til at have et samlet årlig detailsalg på omkring 108 milliarder dollar.

Den primære identifikator for et hovedmærke i fødevare- og drikkevareindustrien er årligt salg over 1 milliard dollar. I 2015 opfyldtee 22 PepsiCo-mærker dette kriterium, herunder: Pepsi, Diet Pepsi, Mountain Dew, Lay's, Gatorade, Tropicana, 7 Up, Doritos, Brisk, Quaker Foods, Cheetos, Mirinda, Ruffles, Aquafina, Naked, Kevita, Propel, Sobe, H2oh, Sabra, Starbucks (ready to Drink Beverages), Pepsi Max, Tostitos, Sierra Mist, Fritos, Walkers og Bubly.

Referencer 

 
Virksomheder i New York City
Dodo & The Dodos

Dodo & The Dodos er et dansk poprockband, som blev dannet i 1986 og hittede i dansk radio i 1980'erne med bl.a. velkendte sange som "Vågner i natten", "Sømand af verden", "Vi gør det vi ka' li", "Lev livet nu" og "Pigen med det røde hår". "Lev livet nu" blev brugt af TV2 sporten under dækningen af Sommer-OL 1992.  Dodo & The Dodos har i alt solgt over 800.000 albums. Bandets musik er blevet beskrevet som "radiovenlig pop med arrangementer, der kunne danses til, og omkvæd, som alle kunne blive grebet i at synge med på" af musikanmelder Peter Schollert fra Jyllands-Posten.

Forsangerinden Dodo Gad indspillede også den legendariske fodboldslagsang "Re-sepp-ten" til VM i fodbold 1986 med fodboldlandsholdet, hvor Steen Christiansen (keyboards, guitar) var programmør og studiemusiker og Anders Valbro (guitar) og Jens Rud (vokal) studieteknikere. 12 år senere indspillede Dodo Gad atter en sang til en slutrunde ("Vi vil ha' sejren i land"), som ikke blev en lige så stor succes, men dog er blevet en klassiker.

Dodo & The Dodos udgav i perioden 1987–1992 seks studiealbum (herunder ét engelsksproget). Bandet er stadigvæk et populært live-band, og det spiller ofte ved festivaller og udendørs koncerter rundt om i Danmark.

Dodo & The Dodos komponerede i 2009 landsstævnesangen Ren fysik & kærlighed til L2009, som blev afholdt i Holbæk.

I august 2007 vandt Dodo & The Dodos en retssag mod deres tidligere pladeselskab Sony BMG, der betød at selskabet ikke måtte sælge bandets musik til digital downloading på internettet. Sagen startede da Sony BMG i 2002 sendte et brev til ca. 400 af deres artister om, at de ville begynde at distribuere deres musik digitalt. Dodo & The Dodos mente ikke, at Sony BMG havde ret til at udgive deres musik digitalt, da den kontrakt bandet i sin tid indgik med pladeselskabet kun nævnte udgivelse på CD og LP. Dodo & The Dodos udgav i 2015 albummet Upgrade på deres eget selskab Pink River Music. Albummet er genindspilninger af tidligere udgivede sange, heriblandt "Giv mig hvad du har" og "Vågner i natten". Det er første gang at gruppens musik er blevet tilgængelig digitalt.

Medlemmer 
 Dodo Gad – vokal, kor
 Jens Rud – vokal, kor, guitar
 Steen Christiansen – guitar, kor keyboards
 Lars Thorup – trommer, percussion
 Anders Valbro – guitar

Diskografi

Studiealbum 

 (engelsksproget album)

Remixalbum

Opsamlingsalbum 
1995 - Største hits
2006 - Hits
2009 - Live vol. 1

Eksterne henvisninger 

 Bandets egen hjemmeside: Dodos.dk 
 Fanhjemmeside: Dodofan.dk 
 Dodo & The Dodos på facebook: facebook.com/dodoandthedodosofficial

Noter 

 
Musikgrupper fra 1986
Crowd surfing

Crowd surfing er når en person i vandret stilling bliver båret rundt af publikum under en koncert. I de fleste tilfælde er det tilskuere, der crowd surfer, men det hænder også at de optrædende gør det. Hvis udgangspunktet er spring fra scenen kaldes fænomenet stagediving.

Bands kendte for crowd surfing 
 Papa Roach (Forsangeren Jacoby Shaddix er kendt for at gøre det ved de fleste koncerter)
 Rammstein (Et medlem fra bandet crowd surfer i en gummibåd under sangen Seemann)

Eksterne henvisninger 

Musik
Sikkerhedsdilemma

I international politik refererer sikkerhedsdilemmaet til den almindelige situation, hvor to eller flere stater bliver trukket ind i konflikter og muligvis krig på grund af sikkerhedsbekymringer, selvom ingen af de involverede parter ønsker konflikten. Teorien er udviklet af Glenn Snyder, bl.a. på baggrund af neo-realisten Kenneth Waltz' arbejde.

Dilemmaet opstår når to eller flere stater føler sig usikre overfor andre stater som de ikke har tillid til. Ingen af staterne ønsker konflikt, men fordi ingen af staterne føler sig sikre og stoler på, at de andre stater ikke vil angribe dem, opruster de militært. En sådan oprustning medfører større usikkerhed hos modparten og dermed en oprustning fra den anden side. Dette danner en vedvarende spiral af oprustning.
En stats defensive skridt, vil ofte blive fejlfortolket af den anden part, som værende af offensiv art.
Det er ikke givet, at sikkerhedsdilemmaet resulterer i krig. Et åbenlyst eksempel på dette, er den bipolære magtbalance mellem Sovjetunionen og USA under den kolde krig. 

En sådan logik indikerer, at krig opstår på grund af fejlende kommunikation mellem staterne.

Referencer 

International politik
Kerteminde Sogn

Kerteminde Sogn var et sogn i Kerteminde Provsti (Fyens Stift). Sognet indgik 1.december 2013 i Kerteminde-Drigstrup Sogn.

Drigstrup Sogn havde været anneks til Kerteminde Sogn siden 1476, hvor Kerteminde fik sin egen kirke. Drigstrup Sogn hørte til Bjerge Herred i Odense Amt. Kerteminde Sogn lå i Kerteminde Købstad og hørte kun geografisk til herredet. Drigstrup sognekommune blev i 1963 indlemmet i købstaden, som blev kernen i Kerteminde Kommune, der blev dannet i 1966 − 4 år før kommunalreformen i 1970.

Eksterne kilder/henvisninger 
 
 

Sogne i Kerteminde Kommune
Sogne i Fyens Stift
Sogne i Bjerge Herred
Ophørt i 2013
Tidligere sogne i Danmark
Pepsi

Pepsi (også kaldt Pepsi-Cola) er en amerikansk kulsyreholdig cola produceret af PepsiCo. Historisk har den været hovedkonkurrent til Coca-Cola.

Den første Pepsi blev introduceret i 1893 af farmaceuten Caleb Bradham som "Brad's Drink", der solgte den fra sit apotek i New Bern i North Carolina. 28. august 1898 fik drikken navnet "Pepsi-Cola", efter pepsin og kolanødden. Drikken blev oprindelig lavet for at kurere fordøjelsesbesvær. Begyndende i 2021 ændrede Pepsi smagen på den almindelige variant, da de begyndte at tilsætte kunstige sødestoffer i stedet for 100% sukker som den stadigvæk er uden for EU.

Pepsi Max 
Pepsi Max er en sukkerfri cola produceret af PepsiCo som et alternativ til almindelig Pepsi og Pepsi Light.

Historie 
Pepsi Max, der markedsføres som en alternativ variant til Pepsi, blev introduceret i Storbritannien og Italien i april 1993. I september blev den lanceret i Irland, og i december stod Frankrig, Holland og Australien for tur. Ved udgangen af 1994 blev Pepsi Max solgt i cirka 20 lande, blandt andet i Danmark, og ved udgangen af 1995 var dette antal mere end fordoblet. I oktober 2008 blev Pepsi Max introduceret i USA

Eksterne henvisninger 

 Pepsis officielle hjemmeside

Cola
Fødevaremærker
PepsiCo
Etableret i 1893